भ्रूण परीक्षण और अबाॅर्शन के लिए मरीज से मांगे 1 लाख, सीएमएचओ ने शुरू की जांच
भोपाल| शहर के होशंगाबाद रोड स्थित यश हॉस्पिटल के एक डॉक्टर ने महिला से भ्रूण परीक्षण और अबाॅर्शन के लिए एक लाख रुपए की मांग की है। इसकी शिकायत डॉक्टर की ऑडियो क्लीपिंग के साथ सीएमएचओ डॉ. वीणा सिन्हा से गुरुवार को एक महिला ने की है। डॉ. सिन्हा ने सीडी में दी गई ऑडियो क्लीपिंग को सुनने के बाद जिला स्वास्थ्य अधिकारी डॉ. एनयू खान और एसडीएम शहर वृत्त नीलांबर मिश्रा को मामले की जांच सौंपी है। दोनों अफसरों ने गुरुवार देर शाम यश हॉस्पिटल का औचक निरीक्षण किया। इस दौरान अस्पताल की सोनोग्राफी यूनिट और मेडिकल रिकार्ड सेक्शन की जांच की गई। लेकिन, इस कार्रवाई को डॉ. खान और एसडीएम मिश्रा ने रिकाॅर्ड पर नहीं लिया है।
hin_Deva hin_Deva